CELEX: 62006TN0039
Language: el
Date: 2006-02-03 00:00:00
Title: Υπόθεση T-39/06: Προσφυγή της  3ης Φεβρουαρίου 2006  — Transcatab κατά Επιτροπής

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/35
            
         Προσφυγή της 3ης Φεβρουαρίου 2006 — Transcatab κατά Επιτροπής
   (Υπόθεση T-39/06)
   (2006/C 86/72)
   Γλώσσα διαδικασίας:η ιταλική
   Διάδικοι
   
      Προσφεύγουσα: η υπό εκκαθάριση εταιρία Transcatab S.p.A. (Caserta, Iταλία) [εκπρόσωποι: Cristoforo Osti, Alessandra Prastaro]
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει εν μέρει το άρθρο 1.1 της αποφάσεως C(2005) 4012 τελικό της Επιτροπής, της 20ής Οκτωβρίου 2005, καθόσον με αυτό η Επιτροπή έκρινε ότι η Standard Commercial Corporation (SCC) (και, συνεπώς, η Alliance One) ευθύνεται αλληλεγγύως για τις διαπραχθείσες από την Transcatab παραβάσεις του άρθρου 81 EΚ·
            
         
               —
            
            
               να μειώσει συνακόλουθα το ύψος του επιβληθέντος στην Transcatab προστίμου·
            
         
               —
            
            
               να καταδικάσει την Επιτροπή στο σύνολο των δικαστικών εξόδων, συμπεριλαμβανομένων των εξόδων της Transcatab.
            
         Λόγοι ακυρώσεως και κύρια επιχειρήματα
   Η απόφαση που αποτελεί αντικείμενο της παρούσας υποθέσεως ταυτίζεται με αυτή της υποθέσεως T-11/06, Tabacchi κατά Επιτροπής. Όσον αφορά την προσφεύγουσα, με την απόφαση αυτή η Επιτροπή έκρινε ότι η εταιρία Alliance One International ευθυνόταν αλληλεγγύως καθώς ήταν η τελευταία επιχείρηση που ήλεγξε την Transcatab.
   Προς στήριξη των αιτημάτων της, η προσφεύγουσα υποστηρίζει ότι η Επιτροπή:
   
               —
            
            
               υπέπεσε σε νομικό σφάλμα, καθόσον έκρινε ότι η Alliance One International ήταν υπεύθυνη για τη συμπεριφορά της Transcatab. Ειδικότερα, κατά την προσφεύγουσα, η καθής δεν τήρησε τις αρχές που αφορούν το βάρος αποδείξεως, δεν απέδειξε την ασκηθείσα από την Alliance One International επιρροή και, ως εκ τούτου, υπερέβη το όριο 10 % του κύκλου εργασιών·
            
         
               —
            
            
               χαρακτήρισε εσφαλμένα την επίμαχη παράβαση ως πολύ σοβαρή και όχι, κατά το πλείστον, ως σοβαρή, λόγω του σχεδόν ανύπαρκτου αντικτύπου της συμφωνίας στην οικεία αγορά, στην αγορά του επόμενου σταδίου της παραγωγής και στον καταναλωτή, καθώς και λόγω του περιορισμένου γεωγραφικού εύρους της οικείας αγοράς·
            
         
               —
            
            
               παραβίασε τις αρχές της αναλογικότητας και της ίσης μεταχειρίσεως, καθορίζοντας ως βάση του προστίμου το ποσό των 10 εκατομμυρίων ευρώ·
            
         
               —
            
            
               όφειλε να διακρίνει τις συμπεριφορές κατά το διάστημα 1995-1998 από τις συμπεριφορές κατά το επόμενο διάστημα και να κρίνει την Transcatab υπεύθυνη μόνο για τη συμπεριφορά της κατά την πρώτη περίοδο. Συγκεκριμένα, η Επιτροπή, κρίνοντας την προσφεύγουσα υπεύθυνη και για τη συμπεριφορά της κατά το διάστημα 1999-2002, παραβίασε την αρχή της ίσης μεταχειρίσεως, καθόσον αναγνώρισε υπέρ των ενώσεων τη συνδρομή της ελαφρυντικής περιστάσεως του ασαφούς κανονιστικού πλαισίου, την οποία, ωστόσο, δεν αναγνώρισε υπέρ των μεταποιητών·
            
         
               —
            
            
               παραβίασε την αρχή non bis in idem, καθόσον επέβαλε κυρώσεις στην Transcatab και στους λοιπούς μεταποιητές αρχικώς υπό την ιδιότητά τους ως μελών της Associazione professionale Trasformatori Tabacchi Italiani, και εν συνεχεία υπό την ιδιότητά τους ως ανεξάρτητων μεταποιητών·
            
         
               —
            
            
               υπέπεσε σε σφάλμα, καθόσον δεν δέχθηκε τη συνδρομή καμίας εκ των ελαφρυντικών περιστάσεων τις οποίες επικαλέσθηκε η προσφεύγουσα, όπως η συνεργασιμότητά της, η μη εφαρμογή των συμφωνιών, η διακοπή τους ή η ύπαρξη εύλογης αμφιβολίας ως προς τον χαρακτήρα των επίμαχων μορφών συμπεριφοράς ως παραβάσεων.